O‘tgan payshanbadan dushanbagacha mazkur shtammni yuqtirish holatlari soni 71tadan 121taga yetgan. Shvetsiyada koronavirusning hindcha shtammini yuqtirish holatlari besh kun ichida kamida 70 foizga oshdi. Bu haqda Aftonbladet nashri xabar berdi. Nashrning yozishicha, o‘tgan payshanbadan dushanbagacha mazkur shtammni yuqtirish holatlari soni 71tadan 121taga yetgan. Shvetsiyada koronavirusning hindcha shtammini yuqtirish holatlari ko‘payishi mamlakatning bosh epidemiologi Anders Tegnelni xavotirga solmoqda. Mamlakatda 27 dekabrda ommaviy emlash boshlangandi. Hukumat Shvetsiyadagi barcha katta yoshli aholini emlashni 5 sentyabrgacha yakunlashni rejalashtirgan. Hozirda aholining 51,3 foizi vaksinaning kamida bir dozasi bilan emlangan.